**Zadatak za domaći rad:**

**Pripovijedamo Mosorsku priču**

**Zadatak:**

Kao pripovjedač ispričaj priču Mosorska priča.

Pripovijedaj napamet, bez čitanja teksta.

**Koraci do uspješnog pripovijedanja:**

* Pročitaj slikovnicu Mosorska priča (u pdf-u) najmanje 2 puta kako bi znao točan redoslijed događaja. Ako je potrebno, pročitaj i više puta.
* Razmišljaj o likovima iz priče: kako izgleda mala vilenjakinja, čime se bavi, tko su joj prijatelji.
* Prilagodi glas prilikom pripovijedanja.
* Dok pripovijedaš koristi geste (komunikaciju pokretima ruku ili drugih dijelova tijela) i mimiku (izraze lica):

- geste za šetanje, branje ljekovitog bilja, kuhanje/pripremanje, pomaganje, …

- mimiku za čuđenje, radost, zahvalnost.

* Ponesi neki od predmeta iz priče: ljekovito bilje, šalicu s čajem, košaru i pokaži ih kada se spomenu u priči.
* Poštuj rečenične znakove i ugođaj teksta.
* Na kraju, pazi da ne pretjeraš. Važno je prenijeti priču. Budi umjeren u naglašavanju i pokretima.

Za stvaranje ugođaju na satu pripovijedanja sjest ćemo na strunjačice, prigušiti svjetla i pustiti laganu glazbu.

Dragi učenici, vjerujemo da će vam se svidjeti priča koju smo vam pripremili.

Sretno na satu pripovijedanja!