**Recept za čokoladu od ljekovitog bilja**

Sastojci:

* 400 g šećera
* 150 ml vode za čaj
* 200 g maslaca
* 250 g mlijeka u prahu
* 100 g kakaa u prahu

Priprema:

1. Skuhajte čaj od odabranog ljekovitog bilja (koromač, kamilica, kadulja, …). Dodajte šećer u čaj i zagrijavajte na laganoj vatri te kuhajte nekoliko minuta dok se šećer ne otopi. Odmaknite s vatre i umiješajte maslac. Miješajte dok se maslac u potpunosti ne otopi.
2. Mlijeko u prahu dobro pomiješajte s kakaom u većoj posudi. Ulijte prethodno pripremljenu smjesu i dobro miješajte dok se sve ne sjedini.
3. Čokoladnu smjesu rasporedite u tepsiju koju ste obložili papirom za pečenje (veličina ovisno kako želite debljinu čokolade) 25×35 cm. Ostavite u hladnjaku preko noći.
4. Čokoladu isto možete rasporediti u manje čašice sa žličicom i poslužiti kao toplu čokoladu.